ΠΕΡΙΕΧΟΜΕΝΑ
ΑΠΟΦΑΣΕΙΣ
Μερική ανάκληση της 6330/1-12-1999 (ΦΕΚ 951/
τ.  Δ΄/31-12-1999) απόφασης του Διευθυντή Δασών Περιφέρειας Αν. Μακεδονίας Θράκης κήρυ-
ξης αναδασωτέας, εμβαδού 310,66 τ.μ. στην θέση
«Αρίκα» της Τοπικής Κοινότητας Ακροποτάμου
του Δήμου Παγγαίου της ΠΕ Καβάλας.
Κήρυξη ως αναδασωτέας, δημόσιας έκτασης δασικού χαρακτήρα, εμβαδού 810,00 τ.μ. στην θέση
«Χορτοκόπι» της Δ.Ε. Ελευθερούπολης του Δήμου
Παγγαίου της Π.Ε. Καβάλας.
Κήρυξη ως αναδασωτέας έκτασης εμβαδού
93,75 τ.μ. που βρίσκεται στη θέση «Φώκι», Τοπικής Κοινότητας Φισκάρδου Δημοτικής Ενότητας
Ερίσου, του Δήμου Σάμης, Π.Ε. Κεφαλονιάς.
ΑΠΟΦΑΣΕΙΣ
Αριθμ. 6048
(1)
Μερική ανάκληση της 6330/1-12-1999 (ΦΕΚ
951/τ. Δ΄/31-12-1999) απόφασης του Διευθυντή
Δασών Περιφέρειας Αν. Μακεδονίας Θράκης κήρυξης αναδασωτέας, εμβαδού 310,66 τ.μ. στην
θέση «Αρίκα» της Τοπικής Κοινότητας Ακροποτάμου του Δήμου Παγγαίου της ΠΕ Καβάλας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τις διατάξεις
α) Των άρθρων 24 παρ. 1 και 117 παρ. 3 του Συντάγματος.
2. Τις διατάξεις του άρθρου 44, του ν. 998/1979, όπως
ισχύει.
3. Τις διατάξεις της παραγράφου 9 του άρθρου 17
του ν. 3889/2010 (ΦΕΚ 182/τ.  Α΄/14-10-2010) όπως
προστέθηκε με την παράγραφο 3 άρθρου δεύτερου
του ν. 4462/2017 (ΦΕΚ 39/τ. Α΄/28-3-2017).
4. Τις διατάξεις των άρθρων 6 και 280 του ν. 3852/2010
(ΦΕΚ Α΄/87/7-6-2010) «Περί Νέας Αρχιτεκτονικής της Αυτοδιοίκησης και της Αποκεντρωμένης Διοίκησης - Πρό-
γραμμα Καλλικράτης».
5. Τις διατάξεις του ν.  3861/2010 (ΦΕΚ 112/Α΄/
13-7-2010) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών,
διοικητικών και αυτοδιοικητικών οργάνων στο διαδίκτυο
«Πρόγραμμα Διαύγεια» και άλλες διατάξεις».
6. Τις διατάξεις του ν.  4280/2014 (ΦΕΚ 159/τ.  Α΄/
8-8-2014) «Περιβαλλοντική αναβάθμιση και ιδιωτική
πολεοδόμηση-Βιώσιμη ανάπτυξη οικισμών Ρυθμίσεις
δασικής νομοθεσίας και άλλες διατάξεις».
7. Τις διατάξεις του άρθρου 56 του ν. 4257/2014 (ΦΕΚ
93/τ. Α΄/14-4-2014)«Επείγουσες ρυθμίσεις αρμοδιότητας
Υπουργείου Εσωτερικών».
8. Τις διατάξεις των άρθρων 28 και 28Α του ν. 4325/2015
(ΦΕΚ 47/τ. Α΄/11-5-2015) «Εκδημοκρατισμός της διοίκησης-Καταπολέμηση Γραφειοκρατία και Ηλεκτρονική
Διακυβέρνηση. Αποκατάσταση αδικιών και άλλες διατάξεις».
9. Την αριθμ. 14138/15-5-2017 απόφαση του Υπουργού Εσωτερικών (ΦΕΚ 250/τ. Υ.Ο.Δ.Δ./26-5-2017-ΑΔΑ
ΩΩ09465ΩΘ7-ΗΜΞ) για τον διορισμό του Συντονιστή
της Αποκεντρωμένης Διοίκησης Μακεδονίας Θράκης.
10. Τις διατάξεις του αριθμ. 142/2010 π.δ. (ΦΕΚ Α΄/
235/27-12-2010) με θέμα την ίδρυση και διάρθρωση
του Οργανισμού της Αποκεντρωμένης Διοίκησης Μακεδονίας-Θράκης.
11. Τις αριθμ. 153373/441/22-2-2017 (ΑΔΑ: 61ΤΗ4653Π8Ω7Θ) και 158577/1580/4-7-2017 (ΑΔΑ: Ψ1Ρ74653Π8-Ω1Ω)
εγκυκλίους του Αναπληρωτή Υπουργού Περιβάλλοντος
και Ενέργειας.
12. Την αριθμ. 6330/1-12-1999 (ΦΕΚ 951/τ.  Δ΄/
31-12-1999) απόφαση του Διευθυντή Δασών Περιφέρειας
Αν. Μακεδονίας Θράκης «Κήρυξη αναδασωτέας έκτασης
10 στρεμμάτων στην θέση «Αρίκα» Δημοτικού Διαμερίσματος Ακροποτάμου περιοχής Δήμου Ορφανού».
13. Τις αριθμ. 13197/17-2-2015, 58255/4-9-2017 και
21638/11-4-2018 διαταγές της Γενικής Δ/νσης Δασών και
Αγροτικών Υποθέσεων της Αποκεντρωμένης Διοίκησης
Μακεδονίας Θράκης.
14. Την αριθμ. 21840/30-10-2017 (ΑΔΑ: ΩΓ2ΘΟΡ1ΥΞΨ8) απόφαση του Διευθυντή Δασών Καβάλας «Ανάρ-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
25 Μαΐου 2020
ΤΕΥΧΟΣ  ΤΕΤΑΡΤΟ
Αρ. Φύλλου 264
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 264/25.05.2020
τηση των δασικών χαρτών του υπολοίπου των Δήμων
Καβάλας και Παγγαίου, ήτοι 1) Δ.Κ. Ζυγού, 2) Φιλίππων
(Δ.Κ. Κρηνίδων, Τ.Κ. Φιλίππων, Τ.Κ. Λυδίας, Τ.Κ. Πολυστύλου), 3) Δ.Κ. Καρβάλης, 4) Τ.Κ. Αμυγδαλεώνος, 5) Τ.Κ. Κο-
ρυφών, 6) Τ.Κ. Κρυονερίου, 7) Τ.Κ. Λιμνιών, 8) Τ.Κ. Παλαιάς
Καβάλας, 9) Τ.Κ. Πολυνέρου, 10) Τ.Κ. Χαλκερού, 11) Νικήσιανης (Δ.Κ. Νικήσιανης, Τ.Κ. Γεωργιανής), 12) Τ.Κ.
Ακροποτάμου, 13) Τ.Κ. Αμισιανών, 14) Τ.Κ. Αντιφιλίππων,
15) Τ.Κ. Αυλής, 16) Τ.Κ. Δωματίων, 17) Τ.Κ. Ελαιοχωρίου,
18) Τ.Κ. Κηπίων, 19) Τ.Κ. Κοκκινοχώματος, 20) Τ.Κ. Μελισσοκομείου, 21) Τ.Κ. Μεσιάς, 22) Τ.Κ. Μεσορόπης,
23) Τ.Κ. Μουσθένης, 24) Τ.Κ. Μυρτοφύτου, 25) Ορφανού
(Τ.Κ. Ορφανίου, Τ.Κ. Γαληψού, Τ.Κ. Κάριανης, Τ.Κ. Οφρυνίου), 26) Τ.Κ. Παλαιοχωρίου, 27) Τ.Κ. Πλατανοτόπου, 28)
Τ.Κ. Ποδοχωρίου, 29) Τ.Κ. Σιδηροχωρίου, 30) Τ.Κ. Φωλέας,
31) Τ.Κ. Χρυσοκάστρου της Περιφερειακής Ενότητας Καβάλας και πρόσκληση για υποβολή αντιρρήσεων κατά
του περιεχομένου τους.
15. Την αριθμ. 3801/27-2-2020 εισήγηση-αναφορά του
Δασαρχείου Καβάλας.
16. Την αριθμ. 3904/26-3-2020 εισήγηση-αναφορά της
Διεύθυνσης Δασών Καβάλας, αποφασίζουμε:
Ανακαλούμε μερικώς, σύμφωνα με τις διατάξεις
του άρθρου 44 του ν. 998/1979 όπως τροποποιήθηκε
και ισχύει, την αριθμ. 6330/1-12-1999 (ΦΕΚ 951/τ. Δ΄/
31-12-1999) απόφαση του Διευθυντή Δασών Περιφέρειας Αν. Μακεδονίας Θράκης, με την οποία κηρύχθηκε
ως αναδασωτέα έκταση, επιφάνεια 10 στρεμμάτων, για
έκταση εμβαδού 310,66 τ.μ., στην δασική θέση «Αρίκα»
της Τοπικής Κοινότητας Ακροποτάμου του Δήμου Παγγαίου της Π.Ε. Καβάλας.
Η εν θέματι έκταση, εμβαδού, 310,66 τ.μ., σύμφωνα
με το δασικό χάρτη της Τ.Κ. Ακροποτάμου του Δήμου
Παγγαίου, που αναρτήθηκε με την υπό στοιχείο [14]
απόφαση του Διευθυντή Δασών Καβάλας, κατατάχθηκε στην κατηγορία ΑΑ (Άλλης μορφής το έτος 1945 -
Άλλης μορφής κατά τον πρόσφατο ορθοφωτοχάρτη)
(KATHGORAL DX) και ΑΝ (έκταση κηρυγμένη ως αναδασωτέα) (KATHGORAL 2) και συνεπώς δεν αποτελούσε
ούτε αποτελεί δάσος ή δασική έκταση, σύμφωνα με την
φωτοερμηνεία των παλαιότερων και των πρόσφατων
αεροφωτογραφιών.
Η αναφερόμενη επιφάνεια, με Κωδικό Αριθμό DKA
2100501299 ορίζεται με στοιχεία [1, 2, 3, 4, 5, 1] και τις
αντίστοιχες συντεταγμένες, όπως αυτές αποτυπώνονται
στο επισυναπτόμενο τοπογραφικό διάγραμμα, κλίμακας
1:100, το οποίο περιέχει απόσπασμα προσανατολιστικού
χάρτη σε κλίμακα 1:50000.
Κατά της παρούσας απόφασης επιτρέπεται υποβολή αίτησης ακύρωσης στο Τριμελές Διοικητικό Εφετείο
Θεσσαλονίκης (άρθρο 47 ν. 3900/2010 ΦΕΚ 213/Α΄/2010)
εντός προθεσμίας εξήντα (60) ημερών, αρχόμενη από την
επόμενη της δημοσίευσή της (άρθρο 46 π.δ. 18/1989).
Επίσης, κατά της παρούσας απόφασης επιτρέπεται
υποβολή αίτησης ανάκλησης ή τροποποίησης, προς
τον οικείο Συντονιστή της Αποκεντρωμένης Διοίκησης
Μακεδονίας - Θράκης από οποιονδήποτε έχει έννομο
συμφέρον, σύμφωνα με τις διατάξεις της παραγράφου 3
του άρθρου 35 του ν. 4280/2014 και της παραγράφου 4
του άρθρου 44 του ν. 998/1979 όπως ισχύει.
Με την απόφαση αυτή δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 264/25.05.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 264/25.05.2020
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 29 Απριλίου 2020
Ο Συντονιστής
Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 5342
(2)
Κήρυξη ως αναδασωτέας, δημόσιας έκτασης δασικού χαρακτήρα, εμβαδού 810,00 τ.μ. στην θέση
«Χορτοκόπι» της Δ.Ε. Ελευθερούπολης του Δήμου Παγγαίου της Π.Ε. Καβάλας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τις διατάξεις
α) Των άρθρων 24 παρ. 1 και 117 παρ. 3 του Συντάγματος.
β) Των άρθρων 38 παρ. 1 όπως ισχύει και 41 παρ. 1 και
3 του ν. 998/1979.
2. Τις διατάξεις του αρ. 3, του ν. 998/1979, όπως ισχύουν.
3. Τις διατάξεις του αρ. 9, του ν. 3818/2010 (ΦΕΚ
Α΄/17/16-2-2010), όπως ισχύουν.
4. Τις διατάξεις των άρθρων 6 και 280 του ν. 3852/2010
(ΦΕΚ Α΄ 87/7-6-2010) «Περί Νέας Αρχιτεκτονικής της Αυτοδιοίκησης και της Αποκεντρωμένης Διοίκησης - Πρό-
γραμμα Καλλικράτης».
5. Τις διατάξεις του ν.  3861/2010 (ΦΕΚ 112/Α΄/
13-7-2010) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών,
διοικητικών και αυτοδιοικητικών οργάνων στο διαδίκτυο
«Πρόγραμμα Διαύγεια» και άλλες διατάξεις».
6. Τις διατάξεις του ν.  4061/2012 (ΦΕΚ 66/Α΄/
22-3-2012) «Διαχείριση και προστασία ακινήτων του
Υπουργείου Αγροτικής Ανάπτυξης και Τροφίμων - Ρύθμιση εμπράγματων δικαιωμάτων και λοιπές διατάξεις».
7. Τις διατάξεις του ν.  4280/2014 (ΦΕΚ 159/τ.  Α΄/
8-8-2014) «Περιβαλλοντική αναβάθμιση και ιδιωτική
πολεοδόμηση - βιώσιμη ανάπτυξη οικισμών Ρυθμίσεις
δασικής νομοθεσίας και άλλες διατάξεις».
8. Τις διατάξεις του άρθρου 56 του ν. 4257/2014 (ΦΕΚ
93/τ. Α΄/14-4-2014) «Επείγουσες ρυθμίσεις αρμοδιότητας Υπουργείου Εσωτερικών».
9. Τις διατάξεις των άρθρων 28 και 28Α του ν. 4325/2015
(ΦΕΚ 47/τ. Α΄/11-5-2015) «Εκδημοκρατισμός της διοίκησης - Καταπολέμηση Γραφειοκρατία και Ηλεκτρονική
Διακυβέρνηση. Αποκατάσταση αδικιών και άλλες διατάξεις».
10. Την αριθμ. 14138/15-5-2017 απόφαση του Υπουργού Εσωτερικών (ΦΕΚ 250/τ. Υ.Ο.Δ.Δ./26-5-2017 - ΑΔΑ
ΩΩ09465ΩΘ7-ΗΜΞ) για τον διορισμό του Συντονιστή
της Αποκεντρωμένης Διοίκησης Μακεδονίας Θράκης.
11. Την αριθμ. 35748/30-5-2017 (ΦΕΚ 1971/τ. Β΄/
7-6-2017) απόφαση του Συντονιστή της Αποκεντρωμένης
Διοίκησης Μακεδονίας-Θράκης «Ανάθεση άσκησης αρμοδιοτήτων σε οργανικές μονάδες της Αποκεντρωμένης
Διοίκησης Μακεδονίας - Θράκης και παροχή εξουσιοδότηση υπογραφής πράξεων και εγγράφων «Με Εντολή Συ-
ντονιστή» στους προϊσταμένους των οργανικών μονάδων
της Αποκεντρωμένης Διοίκησης Μακεδονίας Θράκης».
12. Τις διατάξεις του αριθμ. 142/2010 π.δ. (ΦΕΚ Α΄/
235/27-12-2010) με θέμα την ίδρυση και διάρθρωση του
Οργανισμού της Αποκεντρωμένης Διοίκησης Μακεδονίας - Θράκης.
13. Τις αριθμ. 160417/1180/8-7-1980 και 182447/3049/
24-9-1980 διαταγές του Υπουργείου Γεωργίας.
14. Την αριθμ. 21638/11-4-2018 διαταγή της Γενικής
Διεύθυνσης Δασών της Αποκεντρωμένης Διοίκησης
Μακεδονίας Θράκης.
15. Την αριθμ. 3718/26-2-2020 αναφορά του Δασαρχείου Καβάλας όπου προτείνεται η κήρυξη της έκτασης
που αναφέρεται στο θέμα, ως αναδασωτέας καθώς και
την από 26-2-2020 έκθεση αυτοψίας και φωτοερμηνείας
που συντάχθηκε από τον Δημήτρη Φιλιάδη, Δασολόγο
του Δασαρχείου Καβάλας.
16. Την αριθμ. 3725/9-3-2020 εισήγηση της Διεύθυνσης Δασών Καβάλας, αποφασίζουμε:
Κηρύσσουμε ως αναδασωτέα, με σκοπό την προστασία των δασικών εδαφών, του δασικού περιβάλλοντος
και την αποκατάσταση της βλάστησης, με φυσική αναδάσωση, δημόσια έκταση δασικού χαρακτήρα, εμβαδού
810,00 τ.μ., στην θέση «Χορτοκόπι» της Δ.Ε. Ελευθερούπολης του Δήμου Παγγαίου της Π.Ε. Καβάλας, της οποίας
η βλάστηση καταστράφηκε από παράνομη λατομική
δραστηριότητα (διενέργεια εκσκαφής-απόθεση υλικών),
ώστε να αποκλειστεί η χρήση της για κάθε άλλο σκοπό.
Η ανωτέρω επιφάνεια ορίζεται με στοιχεία [1, 2, 3, 4,
5, 6, 1] και τις αντίστοιχες συντεταγμένες, όπως αυτές
εμφανίζονται στο επισυναπτόμενο τοπογραφικό διάγραμμα, κλίμακας 1:1000, το οποίο περιέχει απόσπα-
σμα προσανατολιστικού χάρτη, σε κλίμακα 1:24000, η
οποία έφερε προ της καταστροφής δασική Βλάστηση
αειφύλλων πλατύφυλλων αποτελούμενη κυρίως από
πρίνο, σε ποσοστό περίπου 60% και συνεπώς εμπίπτει
στην κατηγορία της παραγράφου 1 του άρθρου 3 του
ν. 998/1979 όπως ισχύει. Η πρόταση κήρυξης αυτής, ως
αναδασωτέας, ενεργείται σύμφωνα με τις συνδυασμένες
διατάξεις των άρθρων 38 και 41 του ίδιου ως άνω νόμου.
Σύμφωνα με τον δασικό χάρτη της Δ.Ε. Ελευθερούπολης, που κυρώθηκε με την αριθμ. 26202/21-12-2017
(ΦΕΚ 12/τ. Δ΄/2018) απόφαση του Συντονιστή Αποκεντρωμένης Διοίκησης Μακεδονίας Θράκης, σύμφωνα με
τις διατάξεις του άρθρου 17 του ν. 3889/2010 όπως ισχύει, η ανωτέρω έκταση κατατάχθηκε ως εξής: α) τμήμα
εμβαδού 495,00 τ.μ. στην κατηγορία ΔΔ (Δασικής μορφής το έτος 1945 - δασικής μορφής κατά τον πρόσφατο
ορθοφωτοχάρτη) και β) τμήμα εμβαδού 395,00 τ.μ. στην
κατηγορία ΔΑ (Δασικής μορφής το έτος 1945 - άλλης
μορφής κατά τον πρόσφατο ορθοφωτοχάρτη) και έλαβαν Κωδικό Αριθμό DKA 2101800057 και 2101801011
αντίστοιχα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 264/25.05.2020
Η ανωτέρω έκταση συνορεύει:
Βόρεια- Με δημόσια έκταση δασικού χαρακτήρα (κατηγορία μορφής κάλυψης ΔΔ σύμφωνα με τον κυρωμέ-
νο, βάση του άρθρου 17 του ν. 3889/2010, δασικό χάρτη
της Δ.Ε. Ελευθερούπολης του Δήμου Παγγαίου της ΠΕ
Καβάλας).
Ανατολικά: Με δημόσια έκταση δασικού χαρακτήρα
(κατηγορία μορφής κάλυψης ΔΔ σύμφωνα με τον κυρωμένο, Βάση του άρθρου 17 του ν. 3889/2010, δασικό
χάρτη της Δ.Ε. Ελευθερούπολης του Δήμου Παγγαίου
της ΠΕ Καβάλας).
Δυτικά: Με δημόσια έκταση δασικού χαρακτήρα(κατηγορία μορφής κάλυψης ΔΔ σύμφωνα με τον κυ-
ρωμένο, Βάση του άρθρου 17 του ν. 3889/2010, δασικό
χάρτη της Δ.Ε. Ελευθερούπολης του Δήμου Παγγαίου
της ΠΕ Καβάλας).
Νότια: Με έκταση μη δασικού χαρακτήρα (κατηγορία
μορφής κάλυψης ΑΑ σύμφωνα με τον κυρωμένο, Βάση
του άρθρου 17 του ν. 3889/2010, δασικό χάρτη της Τ.Κ.
Ελευθερούπολης του Δήμου Παγγαίου της ΠΕ Καβάλας).
Κατά της παρούσας απόφασης επιτρέπεται υποβολή αίτησης ακύρωσης στο Τριμελές Διοικητικό Εφετείο
Θεσσαλονίκης (άρθρο 47 ν. 3900/2010 ΦΕΚ 213/Α΄/2010)
εντός προθεσμίας εξήντα (60) ημερών, αρχόμενη από
την επόμενη της δημοσίευσή της (άρθρο 46 π.δ. 18/1989)
Επίσης, κατά της παρούσας απόφασης επιτρέπεται
υποβολή αίτησης ανάκλησης ή τροποποίησης, προς
τον οικείο Συντονιστή της Αποκεντρωμένης Διοίκησης
Μακεδονίας-Θράκης από οποιονδήποτε έχει έννομο
συμφέρον, σύμφωνα με τις διατάξεις της παραγράφου
3 του άρθρου 35 του ν. 4280/2014 και της παραγράφου
4 του άρθρου 44 του ν. 998/1979 όπως ισχύει.
Με την απόφαση αυτή δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 264/25.05.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 264/25.05.2020
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 7 Απριλίου 2020
Ο Συντονιστής
Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. οικ. 57546
(3)
Κήρυξη ως αναδασωτέας έκτασης εμβαδού
93,75 τ.μ. που βρίσκεται στη θέση «Φώκι», Τοπικής Κοινότητας Φισκάρδου Δημοτικής Ενότη-
τας Ερίσου, του Δήμου Σάμης, Π.Ε. Κεφαλονιάς.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις του ν. 998/1979 (ΦΕΚ Α΄ 289) «περί προστασίας των δασών και των δασικών εν γένει εκτάσεων
της χώρας», όπως τροποποιήθηκε και ισχύει σήμερα και
συγκεκριμένα:
α) Του άρθρου 38 παρ. 1.
β) Του άρθρου 41 παρ. 1.
3. Τις διαταγές του Υπουργείου Γεωργίας αριθμ:
α) 160417/1180/8-7-1980 και
β) 182447/3049/24-9-1980
4. Τις διατάξεις του ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση
εμπραγμάτων δικαιωμάτων επί δασών και δασικών εν
γένει εκτάσεων και άλλες διατάξεις».
5. Τις διατάξεις του ν. 4280/2014 (ΦΕΚ 159/Α΄/8-8-2014)
«Περιβαλλοντική αναβάθμιση και ιδιωτική πολεοδόμηση-Βιώσιμη ανάπτυξη Ρυθμίσεις δασικής νομοθεσίας
και άλλες διατάξεις».
6. Τις διατάξεις του ν. 3852/2010 (ΦΕΚ 87/Α΄/7-6-2010)
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης».
7. Τα αρ. 28 και 28Α του ν. 4325/2015 (ΦΕΚ Α΄ 47) «Εκδημοκρατισμός της Διοίκησης- Καταπολέμηση Γραφειο-
κρατίας και Ηλεκτρονική Διακυβέρνηση-Αποκατάσταση
αδικιών και άλλες διατάξεις».
8. Τις διατάξεις του π.δ. 139/2010 (ΦΕΚ 232/Α΄/
27-12-2010) «Οργανισμός της Αποκεντρωμένης Διοίκησης Πελοποννήσου Δυτικής Ελλάδας και Ιονίου».
9. Την αριθμ. 15870/15-5-2017 απόφαση του Υπουργού Εσωτερικών περί διορισμού του Νικολάου Παπαθε-
οδώρου του Αγγελάκη ως Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και
Ιονίου (ΦΕΚ τ. Υ.Ο.Δ.Δ. 250/26-5-2017).
10. Την εισήγηση της Δ/νσης Δασών Κεφαλληνίας με
αριθμ. οικ. 28367/14-02-2020 με την οποία προτείνεται
η κήρυξη ως αναδασωτέας της αναφερόμενης στο θέμα
δασικής έκτασης, αποφασίζουμε:
Κηρύσσουμε ως αναδασωτέο, με σκοπό τη διατήρηση του δασικού χαρακτήρα αυτού, τον αποκλεισμό δι-
άθεσης του για άλλη χρήση και την αποκατάσταση της
καταστραφείσας δασικής βλάστησης με φυσική αναγέννηση, το δάσος που καταστράφηκε από παράνομη επέμ-
βαση με μηχανοκίνητο μέσο εμβαδού ενενήντα τριών
τετραγωνικών μέτρων και εβδομήντα πέντε εκατοστών
(93,75 τ.μ.) που βρίσκεται στη θέση «Φώκι» Τοπικής Κοινότητας Φισκάρδου, Δημοτικής Ενότητας Ερίσου, του
Δήμου Σάμης, Π.Ε. Κεφαλονιάς και προσδιορίζεται από
τα στοιχεία: 1-2-3-4-5-6-1 όπως φαίνεται στο συνημμένο απόσπασμα χάρτη Γ.Υ.Σ. κλίμακας 1:5000 με αριθμ.
6103/4 και ορίζεται ως εξής:
Ανατολικά: Παλαιά οδό (μονοπάτι).
Δυτικά: Δάσος.
Βόρεια: Επαρχιακή οδός.
Νότια: Δάσος.
Κατά της ανωτέρω απόφασης δύναται να ασκηθεί
αίτηση ακύρωσης κατά αυτής ενώπιον του Τριμελούς
Διοικητικού Εφετείου Πατρών, εντός εξήντα ημερών από
την επομένη της δημοσίευσης ή κοινοποίησης αυτής.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού σύμφωνα με το άρθρο 90 του
π.δ.  63/2005 «Κωδικοποίηση νομοθεσίας για την Κυβέρνηση και τα κυβερνητικά όργανα» (ΦΕΚ τ. Α΄ 98/2005).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 264/25.05.2020
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 9 Απριλίου 2020
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ

[Source: 20200400264.pdf | Tokens: 15314]